section_heading: Delnice 2
paragraph_text: Gašenje gotovo pola stoljeća duge tradicija skijaškog skakanja dovelo je i do zapuštanja skakaonice. Zaletište skakaonice je obnovljeno 2004. i obojeno u jarko crveno, kroz nekoliko radnih akcija koje su organizirale djelatnice Turističkog ureda Delnice. Koju godinu kasnije, doskočište i padinu ispod samog skok obnavljali su Hrvatske šume i dvadesetak uglavnom starijih zaljubljenika u sport, od kojih je većina i skakala na toj skakaonici pred tri desetljeća. 2006. godine, nakon dvadeset i pet godina stanke, ponovno je organizirano natjecanje skijaških skakača, Kup grada Delnica. Nastupilo je petnaestak mladih slovenskih natjecatelja. Najduži skok ostvario je Urban Zamernik, koji je sa 72,5 metra postavio novi rekord skakaonice,<ref>https://www.gsc-pgz.hr/skakaonica/ oborivši time rekord kojeg je Bogdan Norčić postavio 1981. godine.